laion/Wikipedia-Exotic huggingface dataset:
კოვბოი ბიბოპი

„კოვბოი ბიბოპი“ (იაპონ. カウボーイビバップ?) — 1998 წლის ანიმე-ტელესერიალი, გადაღებული Sunrise-ის მიერ. მისი რეჟისორია შიჰიჩირო ვატანაბე, სცენარის ავტორი — კეიკო ნობუმოტო, პერსონაჟის დიზაინერი — ტოშიჰირო კავამოტო, მექანიკის დიზაინერი — კიმიტოში იამანე და კომპოზიტორი — იოკო კანო. სერიალის 26 ეპიზოდი (სესია) მიმდინარეობს 2071 წელს. მათში მოთხრობილია თავებზე მონადირების შესახებ, რომლებიც მოგზაურობენ კოსმოსური ხომალდ „ბიბოპით“. სერიალში განხილულია ფილოსოფიური თემები — ეგზისტენციალიზმი, მოწყენილობა და მარტოობა. ტელესერიალის პრემიერა იაპონიაში, TV Tokyo-ზე, 1998 წლის 3 აპრილს გაიმართა. იგი ეთერში გადიოდა 26 ივნისამდე. სრულწლოვანი ასაკის პირებისთვის განკუთვნილი შინაარსის გამო ნაჩვენები იქნა მხოლოდ 12 ეპიზოდი და კიდევ ერთი სპეციალური გამოშვება. სრული, 22 ეპიზოდი პირველად აჩვენეს WOWOW-ზე, 1999 წლის 24 ოქტომბრიდან 24 აპრილამდე. ანიმე აგრეთვე ადაპტირებული იქნა მანგად, რომელიც იბეჭდებოდა Kadokawa Shoten-ის Asuka Fantasy DX-ში. 2001 წელს კინოგაქირავებში გამოვიდა სრულმეტრაჟიანი ანიმაციური ფილმიც. ინგლისურ ენაზე სერიალი გაახმოვანეს Animaze-მა და ZRO Limit Productions-მა. იგი ჩრდილოეთ ამერიკაში ლიცენზირებული იქნა Bandai Entertainment-ის მიერ. ამჟამად ლიცენციას Funimation ფლობს. ბრიტანეთში ლიცენზიას ფლობდა Beez Entertainment, ამჟამად კი იგი Anime Limited-ს ეკუთვნის. ავსტრალიაში და ახალ ზელანდიაში ანიმე გამოვიდა Madman Entertainment-ის ლიცენზიით. 2001 წელს „კოვბოი ბიბოპი“ იქცა პირველ ანიმედ, რომელიც აშშ-ში Adult Swim-ზე აჩვენეს. „კოვბოი ბიბოპს“ კრიტიკოსთა აღიარება და კომერციული წარმატება ხვდა წილად — როგორც იაპონიის, ასევე საერთაშორისო ბაზრებზე (განსაკუთრებით — აშშ-ში). მას მიღებული აქვს რამდენიმე ჯილდო ანიმეს და სამეცნიერო ფანტასტიკის კატეგორიებში. აღიარებულია მისი სტილი, პერსონაჟები, სიუჟეტი, გახმოვანება, ანიმაცია და საუნდტრეკი. მისი გამოსვლიდან წლების შემდეგ კრიტიკოსებმა და მიმომხილველებმა, განსაკუთრებით აშშ-ში, „კოვბოი ბიბოპი“ შედევრად აღიარეს და ხშირად უწოდებენ ყველა დროის ერთ-ერთ უდიდეს ანიმეს. ითვლება, რომ სწორედ მან გააცნო თავად ანიმეს ჟანრი დასავლეთში მაყურებლების ახალ თაობას 2000-იანების დასაწყისში, თუმცა, აგრეთვე თვლიან, რომ იგი ზოგადად ჟანრის „კარიბჭეა“. ოფიციალური საიტი (Cowboy-Bebop.net) (იაპონური) ოფიციალური საიტი (CowboyBebop.org) (იაპონური) (ინგლისური) კოვბოი ბიბოპი Bandai Channel-ზე (იაპონური) კოვბოი ბიბოპი დაარქივებული 2014-05-19 საიტზე Wayback Machine. Adult Swim-ზე კოვბოი ბიბოპი Funimation-ზე კოვბოი ბიბოპი Madman Entertainment-ზე „კოვბოი ბიბოპი“ — Allmovie-ზე „კოვბოი ბიბოპი“ საიტზე Curlie „კოვბოი ბიბოპი“ საიტზე TV.com „კოვბოი ბიბოპი“ — კინოფილმების ინტერნეტ-მონაცემთა ბაზა (ინგლისური) „კოვბოი ბიბოპი“ (ანიმე) საიტის Anime News Network ენციკლოპედიაში ↑ Sunrise Broadcast 1 დაარქივებული 2011-09-17 საიტზე Wayback Machine. – Sunrise ↑ Sunrise Broadcast 2 დაარქივებული 2012-06-19 საიტზე Wayback Machine. – Sunrise ↑ ふぁんデラ 1997年10月号・中古・角川書店・通販ショップの駿河屋. Surugaya Japan. ციტირების თარიღი: May 16, 2014. ↑ ふぁんデラ 1998年11月号・中古・角川書店・通販ショップの駿河屋. Surugaya Japan. ციტირების თარიღი: May 16, 2014. ↑ Robinson, Tasha. (2009-03-05) Gateways To Geekery: Anime. The A.V. Club. The Onion. ციტირების თარიღი: 2009-03-10.
მარჯ-აიუნის ბრძოლა

მარჯ-აიუნის ბრძოლა — სამხედრო კონფლიქტი ჯვაროსნებსა და აიუბიდებს შორის. გაიმართა 1179 წლის 10 ივნისს. მუსლიმებმა სალადინის მეთაურობით დაამარცხეს იერუსალიმის სამეფოს ჯარები. მეფე ბალდუინი, რომელიც კეთრით იყო დაავადებული, საგულდაგულოდ დაუძვრა მუსლიმებს არეულობის დროს, სანამ დაატყვევებდნენ. Smail, R. C. Crusading Warfare 1097–1193. New York: Barnes & Noble Books, (1956) 1995. ISBN 1-56619-769-4 ↑ http://www.scribd.com/doc/71091453/The-Life-of-Saladin-Behaudin-Tekstualno
ასტრო ბიჭი

ასტრო ბიჭი, იგივე ძლევამოსილი ატომი (იაპონ. 鉄腕アトム?) — იაპონური მანგას სერია, დაწერილი და ილუსტრირებული ოსამუ ტეზუკას მიერ. იგი 1952-1968 წლებში გამოიცემოდა. სიუჟეტი აღწერს რობოტ ასტრო ბიჭის და სხვა პერსონაჟების თავგადასავლებს. მანგას შთაგონებით შეიქმნა ანიმე ტელესერიალი „ასტრო ბიჭი“. მისი წარმატების შემდეგ 1980-იანებში გამოვიდა გაგრძელება. კიდევ ერთი სერიალი 2003 წელს გამოუშვეს. 2009 წელს გამოვიდა სრულმეტრაჟიანი ანიმაციური ფილმი. 2015 წელს ცნობილი გახდა, რომ მომზადდებოდა კიდევ ერთი ანიმაციური ტელესერიალი. ვიკისაწყობში არის გვერდი თემაზე: ასტრო ბიჭი ოფიციალური საიტი (იაპონური) ასტრო ბიჭი საიტზე TezukaOsamu.Net დაარქივებული 2012-02-24 საიტზე Wayback Machine. (იაპონური) „ასტრო ბიჭი“ (მანგა) საიტის Anime News Network ენციკლოპედიაში „Astro Boy“ (ანიმე) საიტის Anime News Network ენციკლოპედიაში „ასტრო ბიჭი“ — კინოფილმების ინტერნეტ-მონაცემთა ბაზა (ინგლისური) „ასტრო ბიჭი“ საიტზე TV.com ↑ Tetsuwan-Atomu website of Tezuka Production Japanese. დაარქივებულია ორიგინალიდან — 2012-02-24. ციტირების თარიღი: 2017-05-30. ↑ Profile: Tezuka Osamu. Anime Academy. დაარქივებულია ორიგინალიდან — 2007-11-06. ციტირების თარიღი: 2007-09-30. ↑ Solomon, Charles (2009-10-23). „Astro Boy was role model who revolutionized manga“. The Los Angeles Times. დაარქივებულია ორიგინალიდან — 11 August 2010. ციტირების თარიღი: 2010-08-24. ↑ Lambert, David (2006-07-01). „Astroboy – Press Release for Astro Boy (1963) – Ultra Collector's Edition Set 1 DVDs!“. TVShowsOnDVD.com. დაარქივებულია ორიგინალიდან — 2009-04-25. ციტირების თარიღი: 3 January 2009.
იაკობის ფონის ბრძოლა

იაკობის ფონის ბრძოლა — სამხედრო კონფლიქტი ჯვაროსნებსა და აიუბიდებს შორის. მუსლიმებმა, სალადინის მეთაურობით დაამარცხეს ქრისტიანები, რომლებსაც ახალგაზრდა მეფე — ბალდუინ IV იერუსალიმელი სარდლობდა. გაიმართა 1179 წლის აგვისტოში, როდესაც სალადინმა დაიპყრო და გაანადგურა ტამპლიერების მიერ ახლად აგებული ციხესიმაგრე, რომელიც მდებარეობდა იორდანეს ზედა წელზე, ისტორიულ გასასვლელზე გოლანის მაღლობებსა და ჩრდილოეთ გალილეას შორის. იაობის ფონი ასევე ცნობილია ლათინური სახელით Vadum Iacob და ებრაული Ateret. ბევრი მკვლევარი მიიჩნევს, რომ 1187 წელს სალადინის მიერ წმიდა მიწისა და იერუსალიმის დაპყრობა ამ ადრეული გამარჯვებით იყო განპირობებული. Antony Bridge. The Crusades. (New York: Franklin Watts, 1982), 186. Thomas Madden, ed., Crusades: An Illustrated History. (University of Michigan Press, Ann Arbor, 2004), 72. Thomas Asbridge. «The Crusaders’ Lost Fort: Battle at Jacob’s Ford.» Available from http://www.bbc.co.uk/history/programmes/timewatch/article_crusader_01.shtml დაარქივებული 2006-08-13 საიტზე Wayback Machine. ; Internet. ↑ scribd.com
One-Punch Man

One-Punch Man (იაპონ. ワンパンマン ვანპანმან?) — სუპერგმირული პაროდიული ონლაინ-კომიქსი, შექმნილი ვინმე One-ის მიერ. მისი გამოშვება 2009 წლის დასაწყისში დაიწყო. მოქმედება სამყაროში ხდება, რომელიც ირონიულად ჰგავს ჩვენსას. მთავარი გმირი 25 წლის ბიჭია, რომელიც მელოტი და ძალიან ძლიერია. იგი ცდილობს, გზა გაიკვლიოს ცხოვრებაში, რომელზეც წინ მონსტრები და ურჩხულები ეღობებიან. მანგას მიხედვით გამოვიდა ანიმე ტელესერიალი, რომელიც შეიცავს 12 ეპიზოდს, რომელთაგან თითოეულის ხანგრძლივობაა 25 წუთი. პირველი ეპიზოდი ეთერში გავიდა 2015 წლის 5 ოქტომბერს, ჩვენება კი ჯერ არ დასრულებულა. სერიალი აგრეთვე გამოვიდა ოვას სახით, 2016 წელს. იგი შედგება 7 ეპიზოდისგან. შეგიძლიათ იხილოთ მედიაფაილები თემაზე „One-Punch Man“ ვიკისაწყობში. ოფიციალური საიტი (იაპონური) ოფიციალური საიტი (იაპონური) ↑ One-Punch Man TV Anime Promo Video Previews Story (March 23, 2015). ციტირების თარიღი: September 22, 2015. ↑ Silverman, Rebecca. (September 22, 2015) One-Punch Man GN 1 & 2. ციტირების თარიღი: September 22, 2015. ↑ Animax Asia to Air One-Punch Man, Nisekoi Anime (March 14, 2016). ციტირების თარიღი: August 17, 2016. ↑ Two Creators of the Original Manga One-Punch Man English. ციტირების თარიღი: May 20, 2017.
კანო (ქალაქი)

კანო (ინგლ. Kano) — ქალაქი ნიგერიის ჩრდილოეთით, კანოს შტატის ადმინისტრაციული ცენტრი. მოსახლეობა — 3 848 885 ადამიანი. მოსახლეობის რაოდენობის მიხედვით ქვეყნის მეორე ქალაქი ლაგოსის შემდეგ. მოსახლეობის უმრავლესობა მიეკუთვნება ჰაუსას ხალხს. 2010 წელს შტატში შარიათის შემოღების შემდეგ ბევრმა ქრისტიანმა დატოვა ქალაქი. 2012 წლის 21 იანვარს ქალაქ კანოში განხორციელდა ტერაქტების სერია: მოტოროლერებზე მჯდომმა ტერორისტებმა თავი აიფეთქეს დაახლოებით ოთხ საპოლიციო უბანზე. აფეთქებაზე პასუხისმგებლობა, რის შედეგადაც დაიღუპა არანაკლებ 215 ადამიანი, თავის თავზე აიღო რადიკალურმა მუსულმანურმა ორგანიზაცია „ბოკო ჰარამმა“. ↑ https://www.britannica.com/place/Kano-Nigeria ↑ World Gazetteer: Kano — profile of geographical entity including name variants. დაარქივებულია ორიგინალიდან — 2012-12-08. ციტირების თარიღი: 2012-12-08. ↑ BBC News|AFRICA|Nigeria’s Kano state celebrates Sharia
ბელვუარის ციხესიმაგრის ბრძოლა

ბელვუარის ციხესიმაგრის ბრძოლა — სამხედრო კონფლიქტი ჯვაროსნებსა და აიუბიდებს შორის. გაიმართა 1182 წლის ივლის-აგვისტოში. იერუსალიმის სამეფოს ჯარებმა, ბალდუინ IV იერუსალიმელის მეთაურობით დაამარცხეს ეგვიპტელი აიუბიდები, რომლებსაც სალადინი სარდლობდა. ეს ბრძოლა წარმოადგენდა სალადინის კამპანიის ნაწილს, რომელიც მიმდინარეობდა აკაბაში, ტრანსიორდანიაში, გალილეასა და ბეირუთში. Beeler, John. Warfare in Feudal Europe, 730–1200. Ithaca, New York: Cornell University, 1971. ISBN 0-8014-9120-7 Smail, R. C. Crusading Warfare, 1097–1193. New York: Barnes & Noble Books, (1956) 1995. ISBN 1-56619-769-4
მკრტიჩ I

მკრტიჩ I (დ. 4 აპრილი 1820 — გ. 29 ოქტომბერი, 1907) — სომეხი სასულიერო და საზოგადო მოღვაწე, მწერალი, 125-ე კათოლიკოსი სომხური სამოციქულო ეკლესიისა ეჩმიაძინში. მკრტიჩ ხრიმიანი დაიბადა 1820 წლის 4 აპრილს ვანში (ოსმალეთის იმპერია). იგი იყო კონსტანტინეპოლის სომეხთა პატრიარქი 1869–1873 წლებში, სრულიად სომეხთა კათალიკოსი 1892–1907 წლებში. გარდაიცვალა 87 წლის ასაკში, 1907 წლის 29 ოქტომბერს. დაკრძალულია ეჩმიაძინის მონასტერში. გაზეთ „ივერიის" 1893 წლის სექტემბრის ნომერში ხაშურიდან საინტერესო კორესპონდენციას ვკითხულობთ: კათოლიკოსი მკრტიჩ I[მკვდარი ბმული].
ალ-ფულის ბრძოლა

ალ-ფულის ბრძოლა (ლათ. Castrum Fabe; ჯვაროსნული ტერმინი La Fève) — სალადინის კამპანიის ნაწილი. გაიმართა 1183 წლის სექტემბერში. იერუსალიმის არმია, გი დე ლუზინიანის და აიუბიდები სალადინის მეთაურობით ერთ კვირაზე მეტ ხანს უტევდნენ ერთმანეთს ალ-ფულთან (დღევანდელი აფულა). ტაქტიკურად ბრძოლა იყო გათამაშება, მაგრამ ჯვაროსნებმა ხელი შეუშალეს სალადინს ნებისმიერი ციხესიმაგრის აღებაში და მას აიძულეს, რომ უკან დაეხია. თუმცა, მაჰმადიანი ლიდერების ჯარისკაცებმა სერიოზული ზიანი მიაყენეს ფერმებსა და სოფლებს. Reston, James, Jr. Warriors of God. Knopf Doubleday Publishing Group, 2007. ISBN 0-385-49562-5 Smail, R. C. Crusading Warfare 1097–1193. New York: Barnes & Noble Books, (1956) 1995. ISBN 1-56619-769-4 ↑ http://www.scribd.com/doc/71091453/The-Life-of-Saladin-Behaudin-Tekstualno
იბადანი

იბადანი (ინგლ. Ibadan, იორუბა. Ìbàdàn) — ქალაქი ნიგერიის სამხრეთ-დასავლეთით. ოიოს შტატის ადმინისტრაციული ცენტრი. მოსახლეობის რაოდენობის მიხედვით ქვეყნის მესამე ქალაქი ლაგოსისა და კანოს შემდეგ. მოსახლეობა — 2 550 593 ადამიანი (2006), ქალაქის ცენტრალურ ნაწილში — 1,3 მილიონი. მოსახლეობის უმრავლესობას შეადგენს იორუბას ხალხი. ქალაქში ფუნქციონირებს იბადანის უნივერსიტეტი, აეროპორტი (en:Ibadan Airport). ↑ National Bureau of Statistics
კრესონის ბრძოლა

კრესონის ბრძოლა — მცირე სამხედრო კონფლიქტი იერუსალიმის სამეფოს, ტამპლიერების და ჰოსპიტალიერების გაერთიანებულ ჯარსა (ამის მიუხედავად ქრისტიანთა რიცხვოვნობა ბევრად მცირე იყო ვიდრე მუსლიმების) და აიუბიდებს შორის. გაიმართა 1187 წლის 1 მაისს, კრესონის წყაროებთან, ნაზარეთის სიახლოვეს. ბრძოლაში აიუბიდებმა სრული გამარჯვება მოიპოვეს. თითქმის ყველა ჯვაროსანი დაიღუპა, მათ შორის ჰოსპიტალიერთა დიდი მაგისტრი როჟე დე მულენი. ორი თვის შემდეგ გამართული ჰატინის ბრძოლა იერუსალიმის სამეფოს გადამწყვეტი მარცხის წინაპირობა გახდა. Thierry Delcourt, Danielle Quérel, Fabrice Masanès (eds.): Sébastien Mamerot, Les Passages d'Outremer. A chronicle of the Crusades. Cologne, Taschen, 2009, p. 145 (ISBN 978-3-8365-0555-0). Nicholson, H and Nicolle, D (2006) God's Warriors: Knights Templar, Saracens and the Battle for Jerusalem, Osprey Publishing. David Nicolle, Hattin 1187, Saladin's greatest victory Osprey Publishing, Oxford 1993. ISBN 1-85532-284-6. ↑ David Nicolle pg.59 ↑ David Nicolle pg.59 ↑ David Nicolle pg.57
იერუსალიმის ალყა (1187)

იერუსალიმის ალყა — სამხედრო კონფლიქტი იერუსალიმის სამეფოსა და აიუბიდებს შორის. მიმდინარეობდა 1187 წლის 20 სექტემბრიდან 2 ოქტომბრამდე. ჰატინთან გამარჯვების შემდეგ, სალადინმა მოიკრიბა დიდძალი არმია და ალყა შემოარტყა იერუსალიმს ქრისტიანთა მეთაურმა, ბალიან დე იბელინმა ქალაქი სალადინს ჩააბარა. მოსახლეობამ გადაიხადა გამოსასყიდი დარჩენის სანაცვლოდ. ამ დამარცხებამ აიძულა ევროპელები, წამოეწყოთ მესამე ჯვაროსნული ლაშქრობა რიჩარდ I ლომგულის, ფილიპ II ოგიუსტის და ფრიდრიხ I ბარბაროსას მეთაურობით. Amin Maalouf, The Crusades Through Arab Eyes. London, 1984. "Crusades." Encyclopædia Britannica. Encyclopædia Britannica Online. Encyclopædia Britannica, 2011. Web. 24 Oct. 2011. <http://www.britannica.com/EBchecked/topic/144695/Crusades>. James A. Brundage, The Crusades: A Documentary Survey. Marquette University Press, 1962. ↑ "Crusades" 2011 ↑ "Kingdom of Jerusalem" 2009
დინოზავრები

დინოზავრები (ლათ. Dinosauria) — მეზოზოური ნამარხი ქვეწარმავლების ზერიგი დიაპსიდების ქვეკლასისა. იყოფა 2 რიგად: ხვლიკმენჯა დინოზავრებად და ფრინველმენჯა დინოზავრებად. უძველესი დინოზავრები ცნობილია შუა ტრიასული პერიოდიდან. უკანასკნელი წარმომადგენლები კი — ცარცული პერიოდის დამლევიდან. დინოზავრების წინაპრები იყვნენ პრიმიტიული ტრიასული არქოზავრები — თეკოდონტები. თავდაპირველად დინოზავრები ხმელეთზე ცხოვრობდნენ და მტაცებლები იყვნენ, მაგრამ ტრიასული პერიოდის დამლევს მათ გამოეყო პროზავროპოდები, რომლებიც როგორც ჩანს, ყველაფრის მჭამელნი იყვნენ. მათგან წარმოიშვნენ გიგანტური მცენარიჭამია ზავროპიდები, რომლებიც საცხოვრებლად გადავიდნენ დიდ კონტინენტურ წყალსატევებში ან ზღვის სანაპირო ზონაში. ტრიასულ პერიოდში გაჩნდნენ ჰეტეროდონტოზავრები, რომლებმაც შესაძლოა დასაბამი მისცეს ფრინველმენჯა დინოზავრებს. ზოგიერთ დინოზავრებს განუვითარდა სხვადასხვა წარმონაქმნი: ქაცები, ძვლოვანი ჯავშანი, რქები. დინოზავრები კვერცხით მრავლდებოდნენ. ფიქრობენ, რომ თბილსისხლიანი ცხოველები იყვნენ და მაღალი ფიზიოლოგიური ორგანიზაციის ნიშნები ჰქონდათ. დინოზავრები გადაშენდნენ მეზოზოურ და კაინოზოურ ერათა მიჯნაზე. გადაშენების ძირითადი მიზეზი იყო გარემოს გართულება და მკვეთრი შეცვლა. დინოზავრების ნაშთები დღემდე გვხვდება ყველა კონტინენტზე. საქართველოში ცარცული პერიოდის დინოზავრების გაქვავებული ნაკვალევი შემორჩენილია სათაფლიაში (ქუთაისის მახლობლად).   დინოზავრები ▲ ▲ ▲ ▲ ▲ http://www.dinodatabase.com ქართული საბჭოთა ენციკლოპედია, ტ. 3, თბ., 1978. — გვ. 558.
ბენინ-სითი

ბენინ-სითი (ინგლ. Benin City, იორუბა. Ìlú Benin) — ქალაქი ნიგერიის სამხრეთში მდებარე ედოს შტატში, დაახლოებით 40 კმ-ით ჩრდილოეთით მდინარე ბენინიდან, 330 კმ-ით აღმოსავლეთით ლაგოსიდან. მოსახლეობა — 1 147 188 ადამიანი (2006 წელი). 1180-1897 წლებში ბენინ-სითი ცნობილი იყო, როგორც ილ-იბინუ. სახელი იორუბას ენაზე ნიშნავს «მწუხარეთა საცხოვრებელი», შემდეგ შეიცვალა Ubinu-თი, ხოლო პორტუგალიელებმა გადააკეთეს, როგორც ბენინი. X საუკუნეში დაარსებული ბენინი იყო ბენინის სამეფოს დედაქალაქი, რომელიც აყვავების ხანას განიცდიდა XIV საუკუნიდან XVII საუკუნემდე პერიოდში. 1485 წლის შემდეგ ბენინში გამოჩნდნენ პორტუგალიელები. XVI—XVII საუკუნეებში ქალაქი გამდიდრდა მონათა ვაჭრობით, რის შედეგადაც მთელმა რეგიონმა მიიღო მონათა ნაპირის დასახელება, ასევე ზოგიერთი ტროპიკული პროდუქტების ექსპორტით. ამ პერიოდში ქალაქი ასევე განთქმული იყო მხატვრული ხელნაკეთობებით. ქალაქმა, ისევე როგორც მთელმა ბენინის სამეფომ, ეკონომიკური ვარდნა განიცადა 1700 წლის შემდეგ, მაგრამ XIX საუკუნეში პალმის პროდუქტებით ვაჭრობის შედეგად ის კვლავ ფეხზე დადგა. 1897 წლის 17 თებერვალს ინგლისურმა სადამსჯელო ექსპედიციამ, ადმირალ ჰარი როუსონის მეთაურობით, დაიპყრო და გადაწვა ქალაქი, გაანადგურა ბენინის სამეფოს სიმდიდრის დიდი ნაწილი. გადარჩენილი ფასეულობები (ბენინის ბრინჯაო, პორტრეტული ფიგურები, ბიუსტები და რკინისაგან შექმნილი ნაკეთობანი, ნაკვეთი სპილოს ძვალი, თითბერი (პირობითად «ბრინჯაოდ» წოდებული) ინგლისელებმა თან წაიღეს და დღეისათვის გამოფენილია მსოფლიოს ბევრ მუზეუმში. 1967 წელს ქალაქი ერთი დღით გახდა თვითგამოცხადებული ბენინის რესპუბლიკის დედაქალაქი. ბენინ-სითი ნიგერიის რეზინის წარმოების ცენტრია. ქალაქში ასევე მდებარეობს ხე-ტყის გადამამუშავებელი და ქიმიური საწარმოები. მთავარი ტრადიციული საქმიანობაა პალმის ზეთის წარმოება. განვითარებულია მხატვრული ხელსაქმეობა (ხეზე და სპილოს ძვალზე ჭრა). ბენინ-სითიში მდებარეობს ნიგერიის მთელი რიგი საუკეთესო აკადემიური დაწესებულებები, კერძოდ, ბენინის უნივერსიტეტი (University of Benin (Nigeria)), ამბროზე ალის უნივერსიტეტი (Ambrose Alli University), ბენსონ აიდაჰოსას უნივერსიტეტი (Benson Idahosa University), იგბინედიონის უნივერსიტეტი (Igbinedion University), ასევე მთელი რიგი კერძო უმაღლესი სასწავლებლები. ქალაქის ღირსშესანიშნაობებს მიეკუთვნება ობის სასახლე (ბენინის სამეფოს მმართველი), ემოტანის სტატუა — ქალაქის მფარველი, ბენინ-სითის ეროვნული მუზეუმი. ქალაქში ტარდება სხვადასხვა მიმართულების მთელი რიგი ფესტივალები. მსოფლიოს სახელმწიფო მოღვაწეები — ნიგერია The Fall of Benin დაარქივებული 2006-08-14 საიტზე Wayback Machine. Britain: Return our Stolen Artefacts[მკვდარი ბმული] Benin kingdom/Edo state tourism FallingRain Map — elevation = 77m დაარქივებული 2008-02-19 საიტზე Wayback Machine. Story of cities #5: Benin City, the mighty medieval capital now lost without trace ↑ 1.0 1.1 Benin, City, Nigeria, დაარქივებული 25 April 2007 საიტზე Wayback Machine. The Columbia Encyclopedia, Sixth Edition. 2005 Columbia University Press. Retrieved 18 February 2007
Blackfield (ალბომი)

Blackfield — არტ-როკ ჯგუფ Blackfield-ის სადებიუტო ალბომი, გამოცემული ლეიბლებზე Snapper Music/Helicon 2004 წლის თებერვალში. იმავე წლის აგვისტოში იგი ხელახლა გამოვიდა, დამატებითი დისკით. უფრო გვიანდელ ტირაჟში ყველა სიმღერა ერ დისკზეა წარმოდგენილი. ალბომზე წარმოდგენილი ორი სიმღერა ავივ გეფენის უფრო ადრეული კომპოზიციებია - „Cloudy Now“ და „Scars“. ↑ Mikesell, Michael. Blackfield review popmatters.com. 2005-05-05. Retrieved on 2011-02-08. ↑ Allmusic review ↑ PopMatters review
ალმანახი

ალმანახი (არაბ. ألمناخ‎‎ — ასტრონომიული კალენდარი) — სერიული გამოცემის ნაირსახეობა, პერიოდულად დაბეჭდილი ლიტერატურულ-მხატვრული ან სამეცნიერო-პოპულარული ნაწარმოებების კრებული (თემატური, ჟანრობრივი, იდეურ-მხატვრული ნიშნებით გაერთიანებული). ჟურნალისგან განსხვავებით ალმანახი, როგორც წესი, კვარტალურად ან წელიწადში ერთხელ გამოდის, არაერთგვარი პერიოდულობით, ან საერთოდ არაპერიოდულად და შეიცავს ინფორმაციას საზოგადოებრივი მოღვაწეობის სხვადასხვა სფეროების შესახებ, ლიტერატურული, სამეცნიერო, იურიდიული სიახლეებისა თუ ცვლილებების მითითებით, უახლოვდება რა ამით კალენდარულ ცნობარს. ვიკისაწყობში არის გვერდი თემაზე: ალმანახი ენციკლოპედია „ბრიტანიკა“
პორტ-ჰარკორტი

პორტ-ჰარკორტი (ინგლ. Port Harcourt) — ნიგერიის რივერსის შტატის ადმინისტრაციული ცენტრი, რომელიც მდებარეობს მდინარე ბონიზე, ნიგერის დელტაში. ქალაქის მოსახლეობა — 2 667 435 ადამიანი (2006), დიდი პორტ-ჰარკორტი მიოთვლის დაახლოებით 5,7 მილიონ მაცხოვრებელს. პორტ-ჰარკორტი ბრიტანელებმა 1913 წელს დააარსეს იმ რაიონში, სადაც ტრადიციულად ცხოვრობენ იკვერეს და იჯოს ხალხი. მას სახელი დაერქვა კოლონიების საქმეთა სახელმწიფო მდივნის ლუის ვერნონ-ჰარკორტის პატივსაცემად. თავდაპირველად ქალაქი გამოიყენებოდა ენუგუში ნაწარმოები ნახშირის ექსპორტისათვის. ქალაქი ენუგუ მდებარეობს 243 კმ-ით ჩრდილოეთით პორტ-ჰარკორტიდან, რომელთანაც ის დაკავშირებულია ინგლისელების მიერ აშენებული რკინიგზით აღმოსავლეთის ხაზზე. დიდი პორტ-ჰარკორტი მოიცავს თვითონ ქალაქ პორტ-ჰარკორტს, რომელიც შედგება ძველი ევროპული (თაუნშიპი) და მასთან მიმდებარე რამდენიმე ახალი კვარტალებისგან, ასევე ადგილობრივი თვითმართველობის მქონე 7 რაიონისგან — ოკრიკა, ობიო-აკპორი, იკვერე, ოიიგბო, ოგუ-ბოლო, ტაი და ელემე. ქალაქში მდებარეობს რივერსის შტატის სახელმწიფო უნივერსიტეტი და პორტ-ჰარკორტის უნივერსიტეტი. ფუნქციონირებს საერთაშორისო აეროპორტი, ორი საზღვაო პორტი, ორი სტადიონი და ორი ნავთობგადამამუშავებელი ქარხანა. ქალაქის მჭიდრო დასახლების გამო 2009 წლის დასაწყისში შტატის ხელისუფლებამ, გუბერნატორ ჩიბუიკე ამაეჩის (Chibuike Amaechi) ხელმძღვანელობით, გამოაცხადა ახალი ქალაქის — გრეით-პორტ-ჰარკორტის შექმნის გეგმები. ახალი ქალაქი უნდა აშენდეს პორტ-ჰარკორტის საერთაშორისო აეროპორტის სიახლოვეს. The Expat’s Guide to Port Harcourt Britain: Return our Stolen Artefacts[მკვდარი ბმული] ↑ 1.0 1.1 Nigeria, Chief Secretary's Office (1933). The Nigeria handbook, 10, Eastern Line: Government Printer, Lagos, გვ. 83.  ↑ Williams, Lizzie (2008). Nigeria: The Bradt Travel Guide, გვ. 200.  ↑ Udo, Reuben K. (1970). Geographical Regions of Nigeria. University of California Press, გვ. 85.
ოუჩო

ოუჩო — ქალაქი ნამიბიაში, კუნენეს რეგიონში, ოუჩოს საარჩევნო ოლქის ცენტრი. 2011 წლის მონაცემებით, მოსახლეობა 8 445 ადამიანს შეადგენს. ცნობილია, როგორც ეტოშის ეროვნული პარკის მთავარი კარიბჭე. ქალაქი 1897 წელს გერმანელებმა დააარსეს პატარა სამხედრო ბაზის ირგვლივ, გერმანიის სამხრეთ-დასავლეთ აფრიკის ჩრდილოეთ ნაწილის კვლევის მიზნით. ოუჩოს სიახლოვეს მდებარეობს გამკარაბის მღვიმე, რომელიც განთქმულია სტალაქტიტებითა და სტალაგმიტებით. ოუჩოს მართავს მუნიციპალური საბჭო, რომელშიც ამჟამად შვიდი წევრი შედის. ქალაქიდან 10 კილომეტრში მდებარეობს ასაფრენი ზოლი მომცრო თვითმფრინავებისათვის. ოუჩო ნამიბიის სარკინიგზო სისტემის ბოლო სადგურია, თუმცა, ამჟამად ქალაქში სარკინიგზო სერვისი არ არსებობს. ნამიბიის ქალაქების სია Up to date relevant information about Outjo and events around town დაარქივებული 2011-10-07 საიტზე Wayback Machine. ↑ Local Authorities. Association of Local Authorities in Namibia (ALAN). ციტირების თარიღი: 1 October 2012. ↑ Outjo - town in Namibia. namibweb.com. ციტირების თარიღი: 27 September 2011. ↑ „Know Your Local Authority“. Election Watch (3). Institute for Public Policy Research. 2015. p. 4.
Tekken 3

Tekken 3 (იაპონ. 鉄拳3) — საბრძოლო ვიდეო თამაში, შექმნილი და გამოცემული კომპანია Namco-ს მიერ. არკადულ ავტომატებზე გამოვიდა 1997 წლის 20 მარტს, ხოლო PlayStation-ის ვერსია — 1998 წლის 26 მარტს. „Tekken 3“ არის რიგით მესამე ნაწილი სერიიდან, ხოლო პირველი, რომელიც გამოვიდა Namco System 12-ის არკადულ სისტემაზე და უკანასკნელი გამოცემული PlayStation-ზე. „Tekken 3“ ინარჩუნებს მისი წინამორბედების საბრძოლო სისტემასა და კონცეფციას, თუმცა გააჩნია გაუმჯობესებული გრაფიკა, ანიმაცია, ხმის ეფექტები და მუსიკალურ გაფორმება, უფრო სწრაფი და მოქნილი გეიმპლეი. თამაში მოიცავს როგორც ერთმოთამაშიან რეჟიმს, ასევე მრავალმოთამაშიანს. მასში დამატებულია რამდენიმე ახალი პერსონაჟი, მათი შორის: ძინ კაძამა, ლინგ სიაოიუი, ჯულია ჩენგი, ჰვარანი და სხვა — ჯამში ფიგურირებს 23 პერსონაჟი. თამაშმა მიიღო უმაღლესი შეფასებები ვიდეო თამაშების კრიტიკოსებისგან. ის ფართოდაა აღიარებული, როგორც ერთ-ერთი საუკეთესო ვიდეო თამაში ისტორიაში და შეყვანილი იქნა ყველა დროის საუკეთესო ვიდეო თამაშების სიებში ისეთი ავტორიტეტული გამოცემების მიერ, როგორებიცაა Electronic Gaming Monthly“,Game Informer“, „Computer and Video Games“, „GameFAQs“, „Edge“, “GamesRadar“ და სხვები. საერთო განხილვის საიტზე GameRankings ფლობს 96%, ხოლო Metacritic-ზე ანალოგიური შედეგია - 96 %. ამ უკანასკნელმა ის დაასახელა Playstation-ის მეორე საუკეთესო თამაშად. საერთო ჯამში გაიყიდა 8.3 მილიონი ეგზემპლარი. ის იქცა მეოთხე ყველაზე გაყიდვად თამაშად PlayStation-ის პლატფორმაზე და მეორე ყველაზე გაყიდვად საბრძოლო ჟანრის თამაშად „Super Smash Brothers Brawl“-ის შემდეგ. არა კანონიკური გაგრძელება სახელწოდებით „Takken Tag Tournament“ გამოვიდა 1999 წელს, არკადაზე, ხოლო 2000 წელს PlayStation 2-ზე. 2001 წელს გამოქვეყნდა პირდაპირი გაგრძელება „Tekken 4“. „Takken Tag Tournament“ ოფიციალური საიტი ოფიციალური საიტი (იაპონური) Tekken 3 საიტზე Killer List of Videogames „Tekken 3“ საიტზე MobyGames ↑ SCREEN SHOTS. The Washington Post (1998-05-01). დაარქივებულია ორიგინალიდან — 2012-11-05. ციტირების თარიღი: 2011-05-16. ↑ TEKKEN'S A KNOCKOUT; 5 games to be won.. The Mirror (1998-09-12). ციტირების თარიღი: 2011-05-16. ↑ "The 10 Best Arcade Games of All Time", Electronic Gaming Monthly, ნოემბერი 100 (November 1997), გვერდი 130. ↑ GI Top Ten List, Game Informer, 1999. ↑ Computer and Video Games, ნომერი 218, იანვარი. 2000, გვერდები 53-67. ↑ Fall 2005: 10-Year Anniversary Contest—The 10 Best Games Ever. GameFAQs. ციტირების თარიღი: 16 ივლისი, 2008. ↑ Edge's Top 100 Games of All Time, Edge, 2007 ↑ The 100 best games ever. GamesRadar (2015-02-25). ციტირების თარიღი: 2016-01-01. ↑ Tekken 3-PS. GameRankings. დაარქივებულია ორიგინალიდან — 2009-01-18. ციტირების თარიღი: 2010-09-26. ↑ Video Game Reviews, Articles, Trailers and more at Metacritic. Metacritic.com. ციტირების თარიღი: 2011-09-27. ↑ All Legacy Platform Video Game Releases. Metacritic. ციტირების თარიღი: 2016-03-19. ↑ 12.0 12.1 Tekken 3 is the second best-selling fighting game of all time, sold 8.3 million copies on PlayStation according to Tekken producer Katsuhiro Harada. EventHubs (2014-02-22). ციტირების თარიღი: 2014-07-22.